*Textus ex solo fonte *O*. Recole de hoc codice superius dicta, ann. 1158. 1 Nulla persona Ordinis nostri… etc. *ut ann. 1157, n° 22*. 2 Prohibemus ne quis nimis iuvenis… etc. *ut ann. 1157, n° 23*. 3 Pro ovibus tondendis, pro vindemiis, vel pro laboribus quibuscumque non licet aliquem conventum monachorum mittere ad grangias, nisi pro frugibus colligendis. 4 Non coguntur exire omnes de ecclesia pro eo qui satisfacit in gravi culpa. 5 Temporibus quibus prandemus… etc. *ut ann. 1157, n° 24*. 6 Qui vocantur ad mensam abbatis, si forte pro aliqua causa redire contigerit, non eis imputatur quod versum perdiderint. 7 Non detur abbati osculum… etc. *ut ann. 1157, n° 25*. 8 Qui in levi culpa… etc. *ut ann. 1157, n° 26*. Qui etiam cum satisfacit toto corpore extenso, diebus tamen non sollemnioribus prosternatur. 9 Nemo clamorem… etc. *ut ann. 1157, n° 27*. 10 Abbas qui collationem perdiderit, ad gradum satisfacere pergat. 11 Visitatores nisi patres illarum domorum quas visitant fuerint, confessiones non recipiant. 12 Novitii, nisi maioris staturae et virioris aetatis fuerint, non recipiantur. Poterit etiam pater abbas novitium eiicere, ubi exordinate receptum invenerit. 13 Ad hospitem sepeliendum, quando conventus est in labore, minor campana bis pulsetur. 14 Minuti in aestate post missam comedant, quando conventus ieiunat. In hyeme similiter, in festis, cum conventus est in lectione. 15 In Antiphona *Clementissime Domine* ad finem super peccatore, veniam petant omnes. Si lutum prohibet, inclinent, ut manibus terram tangant. 